OBAVIJEST

o prikupljanju i obradi osobnih podataka

podnositelja prijavena javni natječaj za imenovanje glavnog tajnika/ce

Ministarstva regionalnoga razvoja i fondova Europske unije

Sukladno članku 13. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) Ministarstvo regionalnoga razvoja i fondova Europske unije (u daljnjem tekstu: Ministarstvo) obavještava podnositelje prijave na javni natječaj za imenovanje glavnog tajnika/ce da se osobni podaci sadržani u obrascu i prilozima prijave smatraju dostavljenim radi:

* prijave na javni natječaj za imenovanje glavnog tajnika/ce Ministarstva,
* provedbi natječaja (pregleda prijava, organiziranja i provođenja intervjua, izrade izviješća o provedenom postupku), kao i eventualne dostave podataka Vladi Republike Hrvatske radi imenovanja glavnog tajnika/ce Ministarstva,
* provođenja sigurnosne provjere,
* prijave na potrebna osiguranja za glavnog tajnika/cu Ministarstva,
* unošenja u Registar zaposlenih u javnom sektoru, Centralizirani obračun plaća (COP) i druge radnje uobičajene kod zasnivanja radnog odnosa i radi izvršavanja prava i obveza iz istog za glavnog tajnika/ce Ministarstva.

Ako podnositelj/ica prijave bude predložen/a za imenovanje, podaci iz prijave i to: ime i prezime, ime roditelja, OIB, datum i mjesto rođenja, državljanstvo, adrese prebivališta i/iIi boravišta, brojevi telefona, podaci o putovnici i osobnoj iskaznici, podaci o školovanju i radnim odnosima, podaci o imovini i prihodima, bračnom statusu i rodbini, osobni podaci bračnog druga, zdravstveni podaci, podaci o kaznenim i prekršajnim djelima, podaci o sudjelovanju u domovinskom ratu, sigurnosne podatke sukladno Upitniku za sigurnosnu provjeru objavljenom na <https://www.uvns.hr/hr/preuzimanje-upitnika>, biti će dostavljeni uredu nadležnom za provođenje sigurnosne provjere sukladno članku 24. Uredbe o raspisivanju i provedbi javnog natječaja i internog oglasa u državnoj službi („Narodne novine”, br. 78/17 i 89/19).

Ako podnositelj/ica prijave bude izabran/na za imenovanje, podaci iz prijave i to: ime i prezime, OIB, ime oca i majke, adresa stanovanja, datum i mjesto rođenja, stručna sprema i struka, bit će dostavljeni Ministarstvu pravosuđa i uprave, upravi nadležnoj za provjere je li podnositelj prijave, tada kandidat, proglašen krivim za kazneno djelo za koje se kazneni postupak vodi po službenoj dužnosti, sukladno članku 49. stavku 1. točki a) Zakona o državnim službenicima („Narodne novine”, br. 92/05, 107/07, 27/08, 34/11, 49/11, 150/11, 34/12, 49/12 — pročišćeni tekst, 37/13, 38/13, 138/15 - Odluka i Rješenje Ustavnog suda Republike Hrvatske, 61/17, 70/19 i 98/19, u nastavku teksta: Zakon o državnim službenicima).

Sukladno čanku 52. stavku 2. a u vezi s člankom 74.a stavak 2. Zakona o državnim službenicima rješenje o imenovanju dostavlja se javnom objavom na web-stranici državnog tijela koje je raspisalo javni natječaj i web-stranici središnjeg tijela državne uprave nadležno za službeničke odnose.

Kandidati prijavljeni na javni natječaj nakon imenovanja imaju pravo uvida u dokumentaciju koja se odnosi na javni natječaj uključujući i prijavu imenovanog kandidata.

Ako protiv rješenja o prijmu bude pokrenut upravni spor, prijava s prilozima biti će proslijeđena nadležnom Upravnom sudu u Zagrebu ili drugom sudu sukladno zakonskim odredbama o nadležnosti za rješavanje spora.

Podnositelj prijave može od Ministarstva zatražiti pristup svojim osobnim podacima ili brisanje dostavljenih osobnih podataka putem elektroničke pošte ouzp@mrrfeu.hr. U slučaju zahtjeva za brisanje („pravo na zaborav”) smatrat će se da je podnositelj prijave povukao svoju prijavu te se neće smatrati kandidatom.

Svatko tko smatra da mu je povrijeđeno neko pravo zajamčeno Zakonom o provedbi Opće uredbe o zaštiti podataka („Narodne novine“, br. 42/18) i Općom uredbom o zaštiti podataka, može Agenciji za zaštitu osobnih podataka podnijeti zahtjev za utvrđivanje povrede prava.

Posebno se napominje da Ministarstvo poduzima sve mjere nužne za zaštitu osobnih podataka te će podaci biti čuvani samo onoliko dugo koliko je to potrebno za postizanje svrhe radi koje se osobni podaci obraduju.